Liza Pusztai

Liza Pusztai (født 11. mai 2001) er en ungarsk fekter, som konkurrerer i sabel. Hun vant fekting under Sommer-OL 2018 for ungdom, og fikk bronse under EM i fekting 2017.

Idrettskarriere

2016 
Pusztai deltok i Junior-VM i fekting 2016, der hun kom på tredjeplass i sabel i kadettklassen (U17). Hun deltok også i juniorklassen (U20), der hun kom på 23.-plass.

2017 
Hun deltok i Junior-EM i fekting 2017, og vant der kadettklassen. I juniorklassen kom hun på andreplass, etter at hun tapte finalen 12-15 mot Sofia Pozdniakova fra Russland. I Junior-VM i fekting 2017 Vant hun kadettklassen, og fikk bronse i juniorklassen. Hun deltok også i EM i fekting 2017 for senior, og fikk der delt bronse, sammen med Bianca Pascu fra Romania. I VM i fekting 2017 kom hun på 27.-plass.

2018 
Hun fikk bronse i kadettklassen under Junior-EM i fekting 2018, og fikk sølv i juniorklassen, der hun tapte finalen mot Alina Mikhailova. Ungarn fikk her bronse i lagkonkurransen i juniorklassen. I april vant hun U17-klassen under Junior-VM i fekting 2018, og fikk bronse i U20-klassen. I EM i fekting 2018 kom hun på 11.-plass individuelt. Hun deltok også i VM i fekting 2018, og kom der på 21.-plass individuelt, og Ungarn kom på sjuendeplass i lagkonkurransen.

I Sommer-OL for ungdom 2018 vant hun sabel, etter at hun slo Natalia Botello Cervantes 15-9 i finalen. Hun deltok også på det sammensatte laget Europa 1 som vant mix-lagkonkurransen.

2021
Under Sommer-OL 2020 i Tokyo som ble arrangert i 2021 ble hun utslått i åttendedelsfinalen i den individuelle konkurransen.

Referanser

Eksterne lenker 
 
  Buenos Aires 2018 - Liza Pusztai 
  The-Sports.org - Liza Pusztai

Ungarske fektere
Deltakere for Ungarn under Sommer-OL 2020
Fektere under Sommer-OL 2020